54వ రోజుకు చేరుకున్న రాజధాని రైతులు ఆందోళన
Tue May 11 2021 06:54:56 GMT+0000 (Coordinated Universal Time)
TV5 Telugu9 Feb 2020 12:05 PM GMT
రాజధాని రైతులు ఆందోళన ఇవాల్టితో 54వ రోజుకు చేరింది. ప్రభుత్వం నుంచి ఎలాంటి స్పందన లేకపోయినా రైతులు వెనుకడుగు వేయడం లేదు. మందడం, తుళ్లూరులో మహాధర్నా, వెలగపూడిలో రిలేదీక్షలు కొనసాగుతున్నాయి. పలుచోట్ల.. యువకులు 151 గంటలు, 24 గంటల దీక్షలు చేపట్టారు. మూడు రాజధానుల నిర్ణయాన్ని వ్యతిరేకిస్తూ రోడ్డుపై నిరసన వ్యక్తం చేశారు. ప్రభుత్వం తన నిర్ణయం మార్చుకునేంత వరకు ఆందోళనలు విరమించేది లేదని రాజధాని ప్రజలు తేల్చిచెబుతున్నారు.
తుళ్లూరులో రైతుల దీక్షలు కొనసాగుతున్నాయి. వెలగపూడిలో 151 గంటల దీక్ష చేపట్టిన యువకులకు సంఘీభావంగా తుళ్లూరు నుంచి వెలగపూడికి ర్యాలీగా వచ్చారు రైతులు. 13 జిల్లాలకు చెందిన దివ్యాంగులు 53 బైక్‌లతో గుంటూరు నుంచి ర్యాలీ నిర్వహించారు. రాజధాని గ్రామాలను సందర్శించారు.. దీక్షలో కూర్చుతున్న రైతులకు మద్దతు తెలిపారు..
రాజధాని రైతులకు మాజీ ఎమ్మెల్యే వంగవీటి రాధాకృష్ణ మద్దతు పలికారు. తాడికొండ, పెదపరిమి, తుళ్లూరు, వెలగపూడి గ్రామాల్లో రైతుల ఆందోళనకు సంఘీభావం తెలిపారు. జగన్‌ లాంటి సీఎం దేశంలో మరెక్కడా లేరని మండిపడ్డారు..
అటు... తెలంగాణ మేడారంలో అమరావతి నినాదాలు మార్మోగాయి. అమరావతినే రాజధానిగా కొనసాగించాలని సమ్మక్క, సారలమ్మను వేడుకున్నారు. సీఎం జగన్‌ మనసు మార్చాలని వనదేవతలకు బంగారం సమర్పించి మొక్కుకున్నారు.
అమరావతి రైతులకు విపక్ష పార్టీలతోపాటు రాష్ట్ర వ్యాప్తంగా అన్ని వర్గాల ప్రజల నుంచి మద్దతు లభిస్తోంది. కుల,మత,వర్గ విభేదాలు లేకుండా ప్రజలంతా సంఘీభావం తెలుపుతున్నారు. అమరావతిని రాజధానిగా ప్రకటించేవరకు తమ ఉద్యమం ఆగదని మహిళలు తెగేసి చెబుతున్నారు.
ఇవాళ కూడా అమరావతి ప్రాంతంలో ధర్నాలు, దీక్షలు జరగుతాయని తెలిపారు రాజధాని రైతులు. తమ డిమాండ్‌ నెరవేరేవరకు వెనక్కి తగ్గేది లేదంటున్నారు రైతులు.
54va rojuku cherukunna rajadhani raitulu aandolana
Tue May 11 2021 06:54:56 GMT+0000 (Coordinated Universal Time)
TV5 Telugu9 Feb 2020 12:05 PM GMT
rajadhani raitulu aandolana ivaltito 54va rojuku cherindi. prabhutvam nunchi elanti spandana lekapoyina raitulu venukadugu veyadam ledu. mandadam, tullurulo mahadharna, velagapudilo riledeekshalu konasaagutunnaayi. paluchotla.. yuvakulu 151 gantalu, 24 gantala deekshalu chepattaru. moodu raajadhaanula nirnayaanni vyatirekistuu roddupai nirasana vyaktam chesaru. prabhutvam tana nirnayam maarchukunenta varaku aandolanalu viraminchedi ledani rajadhani prajalu telchichebutunnaaru.
tullurulo raitula deekshalu konasaagutunnaayi. velagapudilo 151 gantala deeksha chepattina yuvakulaku sanghibhaavamgaa tulluru nunchi velagapudiki ryaliga vachaaru raitulu. 13 jillalaku chendina divyaangulu 53 baikelatho gunturu nunchi ralli nirvahinchaaru. rajadhani graamaalanu sandarsinchaaru.. deekshalo kuurchutunna raitulaku maddatu telipaaru..
rajadhani raitulaku maji emmelye vangaveeti radhakrishna maddatu palikaaru. tadikonda, pedaparimi, tulluru, velagapudi graamaallo raitula aandolanaku sanghibhavam telipaaru. jagan lanti cm desamlo marekkada lerani mandipaddaaru..
atu... telamgaana medaaramlo amaravati ninaadaalu marmogai. amaravatine rajadhaniga konasaaginchaalani sammakka, saaralammanu vedukunnaru. cm jagan manasu maarchaalani vanadevatalaku bangaram samarpinchi mokkukunnaru.
amaravati raitulaku vipaksha paartiilatopaatu rashtra vyaaptamgaa anni vargala prajala nunchi maddatu labhistondi. kula,matha,varga vibhedaalu lekunda prajalantaa sanghibhavam teluputunnaru. amaravatini rajadhaniga prakatinchevaraku tama udyamam aagadani mahilalu tegesi chebutunnaru.
ivaala kuudaa amaravati praantamlo dharnalu, deekshalu jaragutaayani telipaaru rajadhani raitulu. tama demande neraverevaraku venakki taggedi ledantunnaru raitulu.